**Styremøte 3. mars 2025**

Tilstede: Terje, Ketil, Jonas og Marianne

**Sak 1 Styret, antall**

Vedtak: Vi er i dag 4 medlemmer i styret. Det er ønskelig med et medlem til.

**Sak 2 Regnskap for 2024**

Vedtak: Regnskapet er vedtatt av styret og legges fram for generalforsamlingen.

**Sak 3 Årsmelding for 2024**

Vedtak: Årsmeldingen er vedtatt av styret og legges fram for generalforsamlingen.

**Sak 4 Dato for generalforsamling**

Vedtak: Generalforsamlingen avholdes mandag, 24.mars 2025 kl.17.30.

**Sak 5 Vedtektsendringer**

Gjeldende vedtekter for Harstad sjakk&bridgeklubb er fra 1981, sist endret i 1990. Det må konstateres at klubben i liten grad styres etter vedtektene. Styret foreslår derfor helt nye vedtekter for Harstad sjakk&bridgeklubb. Forslaget til nye vedtekter blir sendt i e-post til medlemmene før generalforsamlingen. I forsendelsen blir gjeldende vedtekter lagt ved, og det blir også lagt ved et notat der det er gitt kommentar om forskjellene mellom de gamle vedtekter og det nye forslaget.

Forslaget til nye vedtekter er identisk med vedtekstsnorm for bridgeklubber vedtatt av NBF.

Vedtak: Forslag til nye vedtekter for Harstad sjakk&bridgeklubb, fremlegges for årsmøte 24.mars 2025.

**Sak 6 Forslag til utgiftsreduksjon**

Styret ønsker fortsatt å beholde spilleavgiften på 50 kr på klubbkveldene. Vi ser på tiltak for å kunne beholde den.

Tiltak:

* Kutte ut klubbpoeng på sommerbridgen, 20 kr pr spiller
* Beholder man klubbpoeng tar vi 100 kr i spilleavgift på sommerbridgen
* Kutte ut MP-treff før jul, 60 kr pr spiller

Vedtak: Saken avgjøres etter årets generalforsamling